Feltett kézzel indul a középmezõny Hamiltonék ellen
Az F1 másodvonalában szereplõ Esteban Ocon és Carlos Sainz nem ígérhette meg, hogy a továbbiakban megkeserítik az esetleg mögéjük kerülõ élpilóták életét. A Mercedest hajtó Valtteri Bottas átérzi a helyzetüket.
A nyári F1-es futamok egyik visszatérõ motívuma volt, hogy élpilóták váratlanul visszaestek a mezõnyben és a versenyek elsõ köreit azzal töltötték, hogy átgázoltak az övéknél lassabb autókkal próbálkozó ellenfeleiken. A Francia Nagydíjon a rajtbaleset után Sebastian Vettel és Valtteri Bottas, a Brit- és a Német Nagydíjon pedig Lewis Hamilton élte ezt át.

A sérült autót vezetõ Bottas kivételével minden alkalommal szinte átgázoltak a bajba jutott versenyzõk a középmezõnyön, sok esetben nemhogy nem tartották fel õket, hanem szinte kiálltak az útjukból a középmezõny tagjai, így Vettel és Hamilton már néhány kör után az élmezõny mögött haladhatott, igaz, általában egy boxkiállásnyi hátrányban.

Hamiltonnak Németországban és Angliában 14, Vettelnek Franciaországban 20 kör kellett a felzárkózáshoz.

A Magyar Nagydíj elõtti FIA sajtótájékoztatón megkérdeztük a Force Indiánál versenyzõ Esteban Ocont, a Renault-nál vitézkedõ Carlos Sainz-ot arról, hogy a jövõben minek kellene történnie ahhoz, hogy kicsit izgalmasabbak legyenek a küzdelmek a felzárkózás során. Ha már ott volt, az élmezõnyt képviselõ Bottas is megosztotta a véleményét.

Igazából nem tudom. Pillanatnyilag valóban elég egyszerû dolguk van, mert nem tudunk kezdeni ellenük, hiszen nem tehetjük tönkre az abroncsainkat

– mondta Ocon a GPhírek kérdésére. – Ez értelmetlen lenne, mert õszintén szólva, nem egy ligában játszunk. Az én szemszögembõl õk nem is az én versenyben vesznek részt, úgyhogy elengedem õket és küzdök a sajátomban. Meglátjuk, mit hoz a jövõ. Biztos vagyok abban, hogy a Forma-1 egyenlõbb autókat szeretne a csapatok között és szerintem ez mindenképpen jót tenne a mûsornak.”

Ocon egy igazi „kiscsapatnál”, a Force Indiánál versenyez, ráadásul a Mercedes pilótája is, de nem látja másként a helyzetet a Renault gyári alakulatánál elvileg mindentõl és mindenkitõl független Sainz sem. Úgy vélte, akkora a szakadék a Mercedes, a Ferrari és a Red Bull által alkotott élmezõny és a többiek között, hogy csak formaság az elõzés.

Nincs sok hozzáfûzni valóm. Nem valószerû, amikor látjuk, hogy elsuhannak mellettünk, mert mi nem velük küzdünk. Két teljesen más kategória. Sajnálom, hogy ezt mondom, mert ez tényleg nem tesz jót a shownak, de egyszerûen nem tudunk küzdeni ellenük, két külön kategóriát képviselünk

– mondta Sainz. – A különbség néha 2-2,5 másodperc a versenytempó terén [körönként]. Ezt néha már külön szériáknak nevezik. Ez a helyzet, de nagyon bízom a Liberty Mediában és az FIA-ban, hogy keményen fellépnek majd és szorosabbá teszik ezt. Ha nem, akkor az marad, hogy az elsõ 6 pilóta versenyez, aztán jönnek a többiek.”

Bár elsõre úgy tûnhet, a technikai erõfölény nem alanyi jogon jár, az élcsapatoknál szereplõ pilóták többsége általában megjárta a mezõny végét is és õk sem felejtik el, hogy milyen az, amikor nekik nincs helyük a gyors sávban. Bottas rámutatott, a helyzetet az is árnyalja, hogy a pályákon egyre több a DRS-zóna, így ha elõzésbõl nem is, de kikerülésbõl egyre többet láthatunk.

Ez igazából a pályákon múlik. Ahol jók az elõzési lehetõségek, nagy DRS zónákat alakítottak ki és az ember másfél 1,5-2 másodperces tempóelõnyben van, ott nyilván a lehetõ leggyorsabban próbálunk helyet cserélni és ez tényleg csak idõ kérdése

– fogalmazott Bottas. – Ahogy Carlos és Esteban is említette, úgy én is számos alkalommal voltam már ilyen helyzetben. Az ember futja a saját versenyét egyénileg és csapatként is, így mindig ki kell számítani, hogy mekkora kockázatot vagyunk hajlandók vállalni egy pozícióért, mert ha korán tönkretesszük a gumikat, akár 5 helyet is veszíthetünk.”
Carlos Sainz Forma-1 elõzés Forma-1-es hír Esteban Ocon Valtteri Bottas Forma-1 Magyar Nagydíj